Groot slag vir Sharks | Nuus24
Durban – Die Sharks is ‘n groot slag toegedien met die nuus dat die Springbokflank Willem Alberts meer as vier weke op die kantlyn moet deurbring.Alberts, wat reeds die Sharks se opwarmingswedstryde misgeloop het as gevolg van ‘n skouerbesering, moet nou ‘n operasie ondergaan.Die span van Durban moet ook sonder die dienste van hul kaptein, Keegan Daniel, en die senter Tim Whitehead klaarkom.Alberts sal Dinsdag onder die mes gaan vir ‘n “klein” skoueroperasie, het superXV.com berig.Die Sharks speel teen die Cheetahs, Stormers, Kings en die Brumbies in die komende weke en as alles volgens plan verloop behoort Alberts sy terugkeer teen die Rebels te maak.Intussen het die hulpafrigter, Hugh Reece-Edwards, gesê dat die span tevrede is met die voorseisoense voorbereiding, ondanks beserings.“Die wedstryd teen die Pumas was die fisieke stryd wat ons nodig gehad het ná die wedstryd teen die Luiperds, wat nie so taai was nie,” het Reece-Edwards volgens die Sharks se webtuiste gesê.– Lees hier meer.– Vir die jongste sportnuus volg Nuus24Sport op Twitter. Lees meer oor: superrugby | sharks VOLGENDE OP NUUS24X